
ŠAKIŲ RAJONO SAVIVALDYBĖS TARYBA

SPRENDIMAS
DĖL LEIDIMO KOMPLEKTUOTI KLASES KIDULIŲ PAGRINDINĖJE MOKYKLOJE  
 

2014 m. rugsėjo 25 d. Nr. T-289
Šakiai

 


Vadovaudamasi Lietuvos Respublikos vietos savivaldos  įstatymo 16  straipsnio 4 dalimi, Lietuvos Respublikos Vyriausybės 2011 m. birželio 29 d. nutarimo Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25 straipsnio 4 dalimi, rajono savivaldybės tarybos 2012 m. vasario 15 d. sprendimu Nr. T-51 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 24 punktu ir atsižvelgdama į Kidulių pagrindinės mokyklos direktorės  2014 m. rugsėjo 15 d. prašymą Nr. S-354, rajono savivaldybės taryba n u s p r e n d ž i a,

leisti Kidulių pagrindinėje mokykloje 2014/2015 mokslo metais komplektuoti  atskiras pradinio ugdymo klases esant mažesniam mokinių skaičiaus vidurkiui pradinio ugdymo pakopoje nei nustatyta rajono savivaldybės tarybos 2012 m. vasario 15 d. sprendimu Nr. T-51 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 6.3 punkte.
Savivaldybės meras

